**Ventspils reģionālais NVO atbalsta centrs**

**Kas mēs esam?**

 Ventspils NVO atbalsta centrs ir aktīvu cilvēku savienība, kas ir gatava organizēt, vienot, motivēt, apmācīt un atbalstīt pilsonisko sabiedrību.

**Kas ir mūsu mērķa grupa/klients?**

 Biedrības, nodibinājumi un ieinteresētā sabiedrības daļa.

**Ko mēs piedāvājam?**

 Atbalstām, konsultējam, piedāvājam resursus, telpas, apmācām, kā organizēt darbību, aicinām sadarboties, rakstām projektus, informējam, reklamējam, nodrošinām ar kontaktiem.

**Kāpēc mēs to darām?**

 Lai nevalstiskām organizācijām palīdzētu ar kontaktinformāciju, informāciju par iespējām, zināšanām, izmantot Eiropas Savienības dažādu programmu resursus un citus finanšu avotus, kā arī dotu iespēju apmainīties ar pieredzi un saņemt jaunas, kvalitatīvas zināšanas.

**Darbības stratēģija 2014. - 2017. gadam**

**Darbības virzieni**

1. NVO atbalsta centrs kā NVO sadarbības veicinātājs
2. NVO atbalsta centra kapacitātes stiprināšana
3. NVO atbalsta centra darbība politikas veidošanas līmenī - līdzdalība un interešu aizstāvība

Lai iegūtu pozitīvus rezultātus katrā no darbības jomām, NVOAC dalīborganizācijas ir izvirzījušas konkrētus uzdevumus.

1. **NVO atbalsta centrs kā NVO sadarbības veicinātājs**

**Mērķi:**

* Sekmēt dalīborganizāciju savstarpējo sadarbību.
* Veicināt dalīborganizāciju iesaistīšanos kopējā plānošanā un uzdevumu realizēšanā.
* Uzlabot informācijas apriti starp dalīborganizācijām.

**Uzdevumi** (apkopoti dalīborganizāciju priekšlikumi):

* Iesaistīt dalīborganizācijas darbības plānošanā, deleģēt uzdevumus
* Organizēt vairāk kopīgus pasākumus NVO, dalīborganizācijām
* Dalīborganizācijas piesaistīt kā sadarbības partnerus projektos.
* Virzīt/motivēt biedrības savstarpēji sadarboties.
* Motivēt inertās organizācijas un informēt par iespējām sadarboties.
* Informāciju sistematizēt.
* Apzināt un uzrunāt jaunas NVO, iesaistīt.
* Datu bāzes pilnveidošana ar dalīborganizāciju kontaktiem, kurām regulāri izsūtīt ar NVO saistītu informāciju.
* Organizācijai, kas rīko kādu pasākumu, motivēt citas dalīborganizācijas apmeklēt pasākumu.
* Dalīborganizācijām iedot informāciju par NVO atbalsta centra organizētajiem pasākumiem, kā arī dalīborganizāciju rīkotajiem pasākumiem, laicīgi.
* Apzināt organizāciju darbības virzienus, informēt tās personīgi par iespējām piedalīties projektu izstrādē.
* Mājas lapā publicēt informāciju par centra piedāvātajiem pakalpojumiem.
* NVOAC mājas lapā pastāstīt par biedrību, tās mērķiem, pakalpojumiem u.c. labumiem, ko var saņemt dalīborganizācija.
* Organizēt apmācības organizācijām par tēla veidošanu un atpazīstamības veicināšanu.
* Izmantot TWITTER.
* Izglītot NVO biedrus, kas ir sabiedriskās attiecības, kā sadarboties ar medijiem – praktiski.
* Nepietiek izsūtīt „Info lapas” ar sarežģītiem tekstiem, jāprot pamest odziņu.
* Nodibināt kontaktu ar konkrēta medija konkrētu darbinieku, kuru interesē NVO aktualitāte/aktivitātes, lai informācija nenoslīkst vispārējā informācijas plūsmā.
* Sakārtojot iekšējo informācijas apriti starp dalīborganizācijām, izveidot [www.ventspils.lv](http://www.ventspils.lv) atsevišķu sadaļu ar NVO aktualitātēm.
* Dalīborganizācijām kā 1.interneta mājas lapu likt NVOAC mājas lapu
* Sociālajā dienestā varētu ievietot informāciju par to, kas pieejams iedzīvotājiem (ne tikai oficiālo sociālo pakalpojumu sniedzēju informāciju).
* Medijos informēt uzņēmējus par iespējām palīdzēt NVO, stāstīt, ka var iegūt nodokļu atlaides.
* NVO atbalsta centram apkopot organizāciju vajadzības, informēt par to sabiedrību – kādiem mērķiem vajadzīgi līdzekļi – slimiem bērniem, kādam projektam...
* Regulāri informēt uzņēmējus par NVO aktivitātēm, sūtīt apsveikumus, aicināt piedalīties akcijās, pasākumos.
* Organizēt pasākumus, uz kuriem varētu aicināt uzņēmējus, lai tie iepazīstas ar biedrības darbu un dalīborganizācijām.
* Sadarbībā ar biedrību Ventspils jauniešu dome - darbs ar brīvprātīgajiem.
1. **NVOAC kapacitātes stiprināšana**

**Mērķi:**

* Veicināt un attīstīt valdes darbību, kā tas ir noteikts Statūtos un likumdošanā.
* Sekmēt pastāvīgu darbinieku kapacitātes celšanu, attīstot un noturot esošos darbiniekus un piesaistot jaunus.
* Pilnveidot materiāli tehnisko bāzi.
* Veicināt NVOAC atpazīstamību sabiedrībā.

**Uzdevumi** (apkopoti dalīborganizāciju priekšlikumi):

* Organizēt un virzīt organizācijas saskaņā ar stratēģiskajiem mērķiem, iesaistot organizācijas aktīvā līdzdalībā.
* Mudināt NVO atbalsta centra darbiniekus pašizglītoties un paaugstināt savu kapacitāti.
* Apzināt cilvēkresursus dalīborganizācijās, veidot sarakstu (projektu rakstītāji, publicitātes pasākumu organizētāji ...) un izmantot tos darba grupās/prāta vētrās.
* Organizēt tikšanos darbiniekiem no dažādām organizācijām, lai dalītos pieredzē par to, kā kurš dara (raksta projektus, apmāca...)
* Vairāk izmantot jauniešus, kurus uzrunājam, lai piedalītos apmaiņas projektos, kā resursus, lai gūtu idejas, skatījumu no malas, viņu prasmes, zināšanas.
* Sistematizēt darbu ar jauniešiem un brīvprātīgajiem, izstrādāt darba plānu.
* Organizēt jauniešiem apmācības, pēc kurām iesaista konkrētā brīvprātīgā darba praksē.
* Lielākiem pasākumiem ar dalībniekiem virs 20, izmantot sadarbības partneru telpas.
* Publicēt informāciju par NVOAC tehnisko nodrošinājumu mājas lapā.
* Apzināt dalīborganizāciju tehniskos resursus, rosināt savstarpēji sadarboties to lietošanā.
* Sniegt maksas pakalpojumus.
* Apmācību, nometņu un tematisko pasākumu organizēšana.
* Juridiskie pakalpojumi.
* Grāmatvedības pakalpojumi.
* Apzināt un uzrunāt Ventspils novada biedrības, aicinot iesaistīties centrā – pakalpojumi, pasākumi un kā dalīborganizācijas.
* Medijos informēt uzņēmējus par iespējām palīdzēt NVO, stāstīt, ka var iegūt nodokļu atlaides.
* NVOAC apkopot organizāciju vajadzības, informēt par to sabiedrību – kādiem mērķiem vajadzīgi līdzekļi – slimiem bērniem, kādam projektam...
* Organizēt pasākumus, uz kuriem varētu aicināt uzņēmējus, lai tie iepazīstas ar biedrības darbu un dalīborganizācijām.
1. **NVOAC darbība politikas līmenī - Līdzdalība un interešu aizstāvība**

**Mērķi:**

* Uzlabot sadarbību ar pilsētas un novada pašvaldībām.
* Veicināt NVO sektora līdzdalību politiskajos procesos.

**Uzdevumi** (apkopoti dalīborganizāciju priekšlikumi):

* Stiprināt un attīstīt prasmes un zināšanas, lai varētu pārstāvēt visas NVOAC dalīborganizācijas un citas NVO sektora aktualitātes, nesot ziņu pašvaldībai, medijiem un sabiedrībai kopumā.
* Nodrošināt atgriezenisko saiti par NVO dalību pašvaldību komisijās.
* Uzrunāt pilsētas un novada pašvaldības, lai būtu katrā pašvaldībā kontaktpersona sadarbībai ar NVO.
* Izskatot kādus jautājumus NVO par tēmām, piemēram, jaunieši vai ģimenes, aicināt piedalīties diskusijās atbilstošo komisiju pārstāvjus.
* Pašiem interesēties un aktīvi līdzdarboties par jautājumiem, kuros ir iespēja paust savu jeb sabiedrības viedokli – piemēram, sabiedriskās apspriešanas.
* Pašvaldībām rosināt radīt fondu NVO projektu līdzfinansēšanai.
* Aicināt biežāk uz NVOAC sapulcēm pašvaldību pārstāvjus.
* Organizēt kopīgus pasākumus (semināri, diskusijas,...) pašvaldībām un NVO.
* Biežāk informēt pašvaldību par mērķiem un NVO uzdevumiem, skaidrojot, ko iegūs sabiedrība.